cyanic-selkie/wikianc huggingface dataset:
Μαθηματική σταθερά
Η σταθερά K του Khinchin
Εάν ένας πραγματικός αριθμός r είναι γραμμένος ως ένα  απλό συνεχές  κλάσμα: όπου αk είναι φυσικοί αριθμοί για  όλα τα k, τότε, σύμφωνα με το Ρώσο μαθηματικό  Aleksandr Khinchin, ο οποίος  απέδειξε το 1934,  ότι το όριο όσο το n τείνει προς το άπειρο του γεωμετρικού μέσου: (a1a2...an)1/n  υπάρχει και μάλιστα είναι μια σταθερά, η σταθερά του Κ του Khinchin, εκτός από ένα σύνολο μέτρου 0.
Η αριθμητική τιμή του K είναι περίπου 2,6854520010.
Η σταθερά A των Glaisher-Kinkelin
Η σταθερά Α των Glaisher-Kinkelin ορίζεται ως το όριο: Πρόκειται για μία σημαντική σταθερά η οποία εμφανίζεται σε πολλές εκφράσεις για τη παράγωγο της συνάρτησης ζήτα του Riemann. Η τιμή της Α είναι περίπου 1,2824271291.
Απλοί εκπρόσωποι συνόλων αριθμών
Μερικές σταθερές,όπως η τετραγωνική ρίζα του 2,η σταθερά Liouville και η σταθερά Champernowne δεν είναι σημαντικές μαθηματικές σταθερές αλλά εξακολουθούν να έχουν ενδιαφέρον γιατί αποτελούν απλούς εκπροσώπους ειδικών συνόλων αριθμών όπως των άρρητων ,των υπερβατικών και των κανονικών αριθμών (με βαση το 10) αντίστοιχα.Η ανακάλυψη των άρρητων αριθμών αποδίδεται συνήθως στον Πυθαγόρειο φιλόσοφο Ίππασο τον <<Μεταπόντιο>> ο οποίος απέδειξε,κατα πάσα πιθανότητα με γεωμετρικό τρόπο, ότι η τετραγωνική ρίζα του 2 είναι άρρητος αριθμός.Όσον αφορά τη σταθερά του Liouville,η οποία πήρε το όνομα της από το Γάλλο μαθηματικό Joseph Liouville,ήταν ο πρώτος αριθμός που αποδείχθηκε ότι ήταν υπερβατικός.
Σταθερά Ω του Chaitin
Στον τομέα της επιστήμης των υπολόγιστων που ονομάζεται θεωρία αλγοριθμικής πληροφόρησης,η σταθερά του Chaitin ειναι ο πραγματικός αριθμός που αντιπροσωπεύει την πιθανότητα με την οποία μια τυχαία επιλεγμένη μηχανη Turing θα σταματήσει.Η σταθερά του Chaitin δημιουργηθηκε από τον Αργεντινο-Αμερικανό μαθηματικό και επιστήμονα ηλεκτρονικών υπολογιστών Gregory Chaitin.Η σταθερα αυτή ,αν και δε μπορεί να υπολογιστεί με ακρίβεια,έχει αποδειχθεί πως είναι υπερβατικός και κανονικός αριθμός.Η σταθερά δεν είναι καθολική,αφού εξαρτάται σημαντικά απο την εκάστοτε αριθμιτική κωδικοποίηση που χρησιμοποιείται για τις μηχανές Turing,ωστόσο οι ενδιαφέρουσες ιδιότητες της είναι ανεξάρτητες της κωδικοποίησης που χρησιμοποιείται.
Απροσδιόριστες σταθερές
Όταν δεν προσδιορίζονται, οι σταθερές υποδηλώνουν κλάσεις παρόμοιων αντικειμένων,συνήθως συναρτήσεων, οι οποίες αντιπροσοπεύονται από μία σταθερά.Τέτοιες σταθερές συναντώνται συχνά όταν ασχολούμαστε με ολοκληρώματα και διαφορικές εξισώσεις.Παρ' όλο που δεν προσδιόριζονται,εχουν συγκεκριμένη τιμή,η οποία πολλές φορές δεν παίζει σημαντικό ρόλο στη λυση του προβλήματος.
Στα ολοκληρώματα
Τα αόριστα ολοκληρώματα ονομάζονται έτσι διότι οι λύσεις τους διαφέρουν μόνο σε μια σταθερά.Για παράδειγμα,όταν δουλεύουμε στο χώρο των πραγματικών αριθμών
όπου C ,η σταθερά ολοκλήρωσης, είναι ένας αυθαίρετος σταθερός πραγματικός αριθμός .Με άλλα λόγια,όποιαδηποτε κι αν είναι η τιμή της σταθεράς C ,η παραγώγιση του sin x + C ως προς χ πάντοτε δίνει cos x.
Στις διαφορικές εξισώσεις
Με παρόμοιο τρόπο,σταθερές εμφανίζονται στις λύσεις διαφορικών εξισώσεων στις οποίες δεν δίνονται αρκετές αρχικές τιμές ή συνθήκες περιορισμών.Για παράδειγμα,η συνήθης διαφορική εξίσωση έχει λύση Cex όπου το C είναι αυθαίρετη σταθερά.
Όταν ασχολούμαστε με μερικές διαφορικές εξισώσεις, οι σταθερές ίσως είναι συναρτήσεις, δηλαδή μπορεί να είναι συναρτήσεις ως προς μεταβλητές οι οποίες δεν είναι μεταβλητές παραγώγισης.Για παράδειγμα,η μερική διαφορική εξίσωση d( f(x,y) ) / dx =0 έχει λύσεις f(x,y) = C(y), όπου C(y) είναι αυθαίρετη συνάρτηση της μεταβλητής y.
Αναπαράσταση σταθερών
Είναι συνιθισμένο να εκφράζουμε την αριθμητική τιμή μιας σταθεράς χρησιμοποιώντας τη δεκαδική της αναπαράσταση (ή τουλάχιστον κάποια από τα πρώτα ψηφία της αναπαράστασης).Αυτη η αναπαράσταση όμως ίσως προκαλέσει προβλήματα για δύο λόγους.Πρώτον,παρ' όλο που  όλοι οι ρητοί έχουν πεπερασμένο ή συνεχώς επαναλαμβανόμενο δεκαδικό ανάπτυγμα, οι άρρητοι ωστόσο δεν έχουν τέτοιου είδους έκφραση κι αυτό τους καθιστά αδύνατο να περιγραφούν εντελώς με τέτοιο τρόπο.Επίσης,το δεκαδικό ανάπτυγμα ενός αριθμού δεν είναι απαραίτητα μοναδικό.Για παράδειγμα,οι δύο αναπραστάσεις 0.999 και 1 είναι ισοδύναμες  με την έννοια ότι αντιπροσωπεύουν τον ίδιο αριθμό.
Ο υπολογισμός του δεκαδικού αναπτύγματος των σταθερών έχει αποτελέσει συνηθισμένο εγχείρημα ανά τους αιώνες. Για παράδειγμα ο Γερμανός μαθηματικός Ludolph van Ceulen που έζησε το 16ο αιώνα αφιέρωσε σημαντικό κομμάτι της ζωής του στον υπολογισμό των πρώτων 35 ψηφίων του π. Χρησιμοποιώντας υπολογιστές και υπερ-υπολογιστές έχουν υπολογιστεί περισσότερα από εκατό δισεκατομμύρια ψηφία κάποιων μαθηματικών σταθερών συμπεριλαμβανομένων των π,e και της τετραγωνικής ρίζας του 2.Έχουν αναπτυχθεί γρήγοροι αλγόριθμοι,κάποιοι από τους οποίους -όπως αυτός για τη σταθερά του Apéry- είναι απροσδόκητα γρήγοροι.
Ο αριθμός του Graham ορίζεται χρησιμοποιώντας τον συμβολισμό του Knuth με άνω βέλος.
Κάποιες σταθερές διαφέρουν τόσο πολύ από το συνηθισμένο είδος ώστε έχει εφευρεθεί ένας νέος συμβολισμός για να τις αναπαριστούμε ικανοποιητικά.Κάτι τέτοιο απεικονίζεται στη διπλανή εικόνα στον αριθμό του Graham,όπου χρησιμοποιείται ο συμβολισμός του Knuth με άνω βέλος.
Είναι προς το συμφέρον μας να τις αναπαριστάνουμε χρησιμοποιώντας συνεχή κλάσματα όταν διεξάγουμε διάφορες έρευνες,όπως στατιστικές αναλύσεις.Πολλές μαθηματικές σταθερές έχουν μια αναλυτική μορφή,αυτό σημαίνει ότι μπορούν να κατασκευαστούν χρησιμοποιώντας ευρέως γνώστες πράξεις που βοηθούν στον υπολογισμό τους.Δεν έχουν όλες οι σταθερές αναλυτικές μορφές όπως συμβαίνει για παράδειγμα με τη σταθερά του Grossman και τη σταθερά του Foias.
Συμβολισμός και ονομασία των σταθερών
Η χρήση γραμμάτων για το συμβολισμό των σταθερών είναι ένας τρόπος που χρησιμοποιείται συχνά για να κάνουμε το συμβολισμό πιο συνοπτικό.Μια καθιερωμένη σύμβαση ,η οποία ξεκίνησε από τον Leonhard Euler το 18ο αιώνα,είναι η χρήση πεζών γραμμάτων από την αρχή του λατινικού αλφαβήτου (a,b,c,..) ή του ελληνικού αλφαβήτου (α,β,γ,..) για την ονομασία των σταθερών.
Μερικές φορές το σύμβολο που αναπαριστά μια σταθερά είναι μια ολόκληρη λέξη.Για παράδειγμα,ο 9χρονος ανιψιός του αμερικανού μαθηματικού Edward Kasner επινόησε τα ονόματα googol και googolplex.
Γενικότερα,τα ονόματα των σταθερών συνδέονται είτε με τη σημασία της σταθεράς(καθολική παραβολική σταθερά,σταθερά των δίδυμων πρώτων,..) είτε με κάποιο συγκεκριμένο πρόσωπο (σταθερά του Sierpiński,σταθερά του Josephson,.. ).
Parker Solar Probe
Το Parker Solar Probe («Ηλιακός Βολιστήρας Parker», πρώην Solar Probe και Solar Probe Plus, συντομογρ. PSP ) είναι μη επανδρωμένο διαστημικό σκάφος της NASA που εκτοξεύθηκε στις 12 Αυγούστου 2018 με στόχο να ερευνήσει την ατμόσφαιρα του Ήλιου εισερχόμενο στο εξωτερικό στέμμα του. Θα πλησιάσει τον Ήλιο πιο κοντά από όσο τον έχει πλησιάσει οποιοδήποτε άλλο τεχνητό αντικείμενο στην ιστορία, φθάνοντας σε απόσταση έως 8,86 ηλιακών ακτίνων (6,16 εκατομμυρίων χιλιομέτρων) από τη φωτόσφαιρα, δηλαδή την ορατή επιφάνεια του Ήλιου. Το σκάφος σχεδιάστηκε και κατασκευάστηκε στο Εργαστήριο Εφαρμοσμένης Φυσικής του Πανεπιστημίου Τζονς Χόπκινς.
Πρόκειται για την πρώτη φορά που ένα διαστημικό σκάφος της NASA φέρει το όνομα ενός ανθρώπου που βρισκόταν ακόμα στη ζωή την ημέρα της εκτοξεύσεώς του, καθώς τιμά τον φυσικό Γιουτζίν Πάρκερ, ομότιμο καθηγητή του Πανεπιστημίου του Σικάγου. , ο οποίος προέβλεψε το 1958 την ύπαρξη του ηλιακού ανέμου και το σπειροειδές σχήμα του ηλιακού μαγνητικού πεδίου στο διάστημα, πριν από την παρατηρησιακή ανακάλυψή τους από διαστημικές αποστολές (στην πραγματικότητα, οι πρώτοι που προέβλεψαν την ύπαρξη του ηλιακού ανέμου ως ροής σωματιδίων από τον Ήλιο που φθάνει μέχρι τη Γη ήταν οι Βρετανοί Ρίτσαρντ Κάρινγκτον και Άρθουρ Σ. Έντινγκτον).
Το σκάφος και τα χαρακτηριστικά του
Αρχικώς προγραμματισμένο να εκτοξευθεί το 2015, το σκάφος σχεδιάστηκε και κατασκευάσθηκε από τον τομέα Διαστήματος του έμπειρου σε τέτοιες κατασκευές Εργαστηρίου Εφαρμοσμένης Φυσικής (APL) του Πανεπιστημίου Τζονς Χόπκινς, στο Maryland των ΗΠΑ, όπου σταδιοδρόμησε ο γνωστός Έλληνας διαστημικός επιστήμονας Σταμάτης Κριμιζής. Υπεύθυνος του προγράμματος κατασκευής στο APL ήταν ο Α. Ντρίσμαν (Andrew Driesman), ενώ επικεφαλής επιστήμονας της όλης αποστολής (Program Scientist) στη NASA είναι ο Ελσαγιέντ Ταλαάτ (Elsayed Talaat). Η αποστολή έχει συνολικό προϋπολογισμένο κόστος 1,5 δισεκατομμύριο δολάρια και εντάσσεται στα πλαίσια του προγράμματος της NASA «Living With a Star» (LWS, «Ζώντας με ένα άστρο»), το οποίο έχει ως στόχο τη διερεύνηση ζητημάτων σχετικών με το σύστημα Ηλίου-Γης, που επηρεάζουν τον ανθρώπινο πολιτισμό. Το πρόγραμμα αυτό διευθύνεται από το Κέντρο Διαστημικών Πτήσεων Γκόνταρντ της NASA.
thumb|Οι φαινομενικές διαστάσεις του Ήλιου στην απόσταση του τελικού περιηλίου του Parker Solar Probe σε σύγκριση με εκείνες που βλέπουμε από τη Γη. Οι προδιαγραφές του διαστημοπλοίου είναι τέτοιες ώστε να μπορεί, όπως προβλέπεται, να πλησιάσει σε απόσταση έως 6,16 εκατομμυρίων χλμ. τη φωτόσφαιρα. Στο ύψος αυτό η ένταση της ηλιακής ακτινοβολίας είναι περίπου 520 φορές μεγαλύτερη από όσο στην τροχιά της Γης, οπότε το σκάφος χρειάζεται οπωσδήποτε ένα ηλιακό σκίαστρο-ασπίδα, «σύστημα θερμικής προστασίας» (Thermal Protection System, TPS) όπως είναι η επίσημη ονομασία του, το οποίο έχει πάχος 11,43 εκ. και είναι κατασκευασμένο από ενισχυμένο σύνθετο υλικό ινών άνθρακα σε υπόστρωμα γραφίτη. Το υλικό αυτό είναι παρόμοιο με εκείνο που χρησιμοποιήθηκε για τον κώνο και τις εμπρόσθιες ακμές των πτερύγων του διαστημικού λεωφορείου, και χρησιμοποιείται ακόμα στα δισκόφρενα των αγωνιστικών αυτοκινήτων της Φόρμουλα 1. Στην περίπτωση του Parker Solar Probe είναι σχεδιασμένο για να αντέξει σε θερμοκρασίες μέχρι περίπου 1.377 βαθμούς Κελσίου. Η θερμική αυτή ασπίδα έχει εξαγωνικό σχήμα, μέσο πλάτος 2,44 μέτρα και μάζα 73 χιλιόγραμμα. Τα συστήματα του σκάφους, όπως και τα επιστημονικά του όργανα, είναι τοποθετημένα στην κεντρική περιοχή της σκιάς της, ώστε να είναι πλήρως καλυμμένα από την άμεση ηλιακή ακτινοβολία. Επειδή το υλικό της ασπίδας είναι πολύ κακός αγωγός της θερμότητας, τα προστατευόμενα μέρη του σκάφους θα βρίσκονται σε θερμοκρασία κάτω των 35 °C.
Οι διαστάσεις του Solar Probe είναι 1,0 επί 3,0 επί 2,3 μέτρα. Η ηλεκτρική ενέργεια για την τροφοδότηση των συστημάτων και των οργάνων του σκάφους θα προέρχεται από διπλό σύστημα φωτοβολταϊκών συστοιχιών: Το κύριο σύστημα θα λειτουργεί για το τμήμα της αποστολής μακρύτερα από 37,4 εκατομμύρια km από τον Ήλιο και θα αποσύρεται πίσω από την ασπίδα κοντά στο περιήλιο της τροχιάς του Solar Probe. Τότε θα αναλαμβάνει η πολύ μικρότερη δευτερεύουσα συστοιχία, η οποία θα χρησιμοποιεί ένα πρωτοποριακό ψυκτικό σύστημα με κυκλοφορία 5 λίτρων απιονισμένου νερού υπό πίεση για να αποφεύγεται η υπερθέρμανση, που στην περίπτωση των φωτοβολταϊκών μειώνει την απόδοση. Η ηλεκτρική ισχύς που θα αποδίδει η συστοιχία στο περιήλιο θα ανέρχεται σε 343 Βατ. Επιπρόσθετες καινοτομίες απαιτήθηκαν σχετικά με τις φωτοβολταϊκές συστοιχίες: Σύμφωνα με τη μηχανικό της αποστολής Mary Kae Lockwood του APL, «μάθαμε πολλά για την απόδοση των φωτοβολταϊκών από το διαστημόπλοιο Μέσεντζερ (MESSENGER) που εξερεύνησε τον Ερμή. Ειδικότερα, μάθαμε πώς να σχεδιάζουμε μια συστοιχία που να μετριάζει την υποβάθμιση που προκαλεί το υπεριώδες φως.»
thumb|left|upright|Το σκάφος κατά τη διάρκεια ελέγχου στις εγκαταστάσεις της Astrotech Πέρα από τις επιμέρους καινοτομίες, μία από τις προκλήσεις που θα κληθούν να αντιμετωπίσουν οι υπεύθυνοι της αποστολής θα είναι η ταχεία αντιμετώπιση του οποιουδήποτε προβλήματος ανακύψει. Κατά τη διάρκεια του κάθε περιηλίου θα υπάρχει μία περίοδος περίπου 11 ημερών κατά τις οποίες η επικοινωνία με το σκάφος θα είναι αδύνατη εξαιτίας των υψηλών επιπέδων ραδιοθορύβου που προέρχεται από τον Ήλιο. Οι μηχανικοί της αποστολής έπρεπε να φαντασθούν το κάθε είδους δυνατό πρόβλημα στη λειτουργία του σκάφους και μετά να προγραμματίσουν τους υπολογιστές του, έτσι ώστε να αποκριθούν άμεσα από μόνοι τους, είτε επιλύοντας το πρόβλημα, είτε θέτοντας το σκάφος σε κατάσταση ασφαλούς λειτουργίας (safe mode), που θα αποτρέψει ανεπανόρθωτες βλάβες μέχρι οι ελεγκτές στο APL να διορθώσουν το πρόβλημα, όταν αποκατασταθεί η επικοινωνία του Solar Probe με τη Γη. Σύμφωνα με τη Lockwood, «αυτό το διαστημόπλοιο είναι ίσως ένα από τα πλέον αυτόνομα συστήματα που κατασκευάστηκαν ποτέ για διαστημική αποστολή». Κρίσιμη θα είναι επίσης η απόδοση των ευαίσθητων θερμομέτρων λευκόχρυσου, που μετρούν τη θερμοκρασία από τη μεταβολή στην ηλεκτρική αντίσταση του μετάλλου. Αυτά τα θερμόμετρα παρουσίασαν περισσότερες δυσλειτουργίες από όσες αναμένονταν κατά τη διάρκεια των δοκιμών, σύμφωνα με μία παρουσίαση στη σύγκληση της Συμβουλευτικής Επιτροπής Ηλιοφυσικής της NASA, στις 5 Απριλίου 2018. Μία άλλη ιδιαιτερότητα της αποστολής είναι η αργή περιστροφή του σκάφους γύρω από τον εαυτό του, ο ρυθμός της οποίας θα πρέπει να μεταβάλλεται συνεχώς και με μεγάλη ακρίβεια κατά τα εικοσιτετράωρα πριν και μετά το κάθε περιήλιο, προκειμένου όλα τα μέρη του σκάφους να διατηρούνται συνεχώς υπό τη σκιά της θερμικής ασπίδας. Η συνολική μάζα του σκάφους κατά την εκτόξευσή του από τη Γη θα είναι 685 χιλιόγραμμα (kgr). Από τα 685 kgr, τα 130 αντιστοιχούν στα προωθητικά (καύσιμο και οξειδωτικό). Από τα υπόλοιπα 555, το καθαρό ωφέλιμο φορτίο, δηλαδή τα επιστημονικά όργανα, αντιστοιχούν σε μόλις 50 kgr.
Στις 6 Νοεμβρίου 2017 το Parker Solar Probe μεταφέρθηκε στο Κέντρο Διαστημικών Πτήσεων Γκόνταρντ της NASA για δοκιμές. Στις 24 Μαρτίου 2018 το σκάφος ολοκλήρωσε με επιτυχία τις δοκιμές διαστημικού περιβάλλοντος στο Κέντρο Goddard, αφήνοντας τον θερμικό θάλαμο κενού αφού παρέμεινε επί δύο περίπου μήνες στο εσωτερικό του. Στη συνέχεια συσκευάσθηκε μέσα σε ειδικό εμπορευματοκιβώτιο και στις 3 Απριλίου ταξίδεψε αεροπορικώς στο Τίτασβιλ της Φλόριντα. Εκεί, στις εγκαταστάσεις της Astrotech Space Operations, σε απόσταση μικρότερη των 30 km από το Ακρωτήριο Κανάβεραλ, οι δοκιμές συνεχίστηκαν, έγιναν ακόμα και έλεγχοι για το αν υπήρξε κάποια φθορά κατά το αεροπορικό ταξίδι, και μετά την τελική συναρμολόγηση, με την προσθήκη της ασπίδας θερμικής προστασίας, οι δεξαμενές του γεμίστηκαν με προωθητικά και προσαρμόστηκε στον τρίτο όροφο του πυραύλου που θα το στείλει στο διάστημα.
Σε μια κίνηση δημοσιότητας, η NASA προσκάλεσε τον οποιονδήποτε να δηλώσει το ονοματεπώνυμό του διαδικτυακά μέχρι τις 27 Απριλίου 2018, ώστε αυτό να συνοδεύσει το Solar Probe στο ταξίδι του καταγεγραμμένο σε μία κάρτα μνήμης. Συνολικά καταγράφηκαν 1.137.202 ονόματα. Το ίδιο έχει γίνει στο παρελθόν και σε άλλες διαστημικές αποστολές, όπως τη Stardust το 1997.
Η εξέλιξη της αποστολής
Το Parker Solar Probe εκτοξεύθηκε στις 12 Αυγούστου 2018, στις 10.31 π.μ. θερινή ώρα Ελλάδας (πριν την αυγή τοπική ώρα), από το Ακρωτήριο Κανάβεραλ, φορτωμένο επάνω σε έναν πύραυλο-φορέα Delta IV Heavy (Delta 9250H) των 733 τόνων, με επάνω όροφο εφοδιασμένο με τον κινητήρα στερεού καυσίμου STAR-48B για επιπρόσθετη προώθηση. Η πορεία που θα ακολουθήσει το σκάφος θα είναι αρκετά πολύπλοκη, καθώς θα χρειασθεί 6,5 χρόνια περίπου από την εκτόξευσή του μέχρι την πρώτη πολύ κοντινή προσέγγιση στον Ήλιο. Κατά τη διάρκειά τους θα περάσει επτά φορές κοντά από τον πλανήτη Αφροδίτη, προκειμένου να επιβραδυνθεί και να μειώσει τη στροφορμή του σε σχέση με τον Ήλιο χωρίς μεγάλη δαπάνη προωθητικών. Για τον λόγο αυτό, η διαδικασία θα γίνει αργά και βαθμιαία, κατά τη διάρκεια 24 τροχιών γύρω από τον Ήλιο. Ταυτόχρονα όμως θα αρχίσει την επιστημονική φάση της αποστολής, με τη συλλογή δεδομένων να επικεντρώνεται στα σύντομα σχετικώς χρονικά διαστήματα των ηλιακών προσεγγίσεων. Το περιβάλλον ακτινοβολιών υψηλής ενέργειας κοντά στον Ήλιο προβλέπεται να προκαλεί φαινόμενα στατικού ηλεκτρισμού και φθορές στα ηλεκτρονικά, αλλά και στον υπόλοιπο εξοπλισμό του σκάφους, καθώς και διακοπές στην επικοινωνία με τη Γη. Για τον λόγο αυτόν, η τροχιά του θα είναι μεγάλης εκκεντρότητας, δηλαδή η απόστασή του από τον Ήλιο θα έχει μεγάλες διακυμάνσεις. Από τα 6 έτη και 321 ημέρες που είναι η ονομαστική προγραμματισμένη διάρκεια της αποστολής, το σκάφος θα περάσει 937 ώρες (το 1,55% του συνολικού χρόνου) σε απόσταση από τον Ήλιο μικρότερη των 14 εκατομμυρίων km και μόλις 14 ώρες σε απόσταση από τον Ήλιο μικρότερη των 7 εκατομμυρίων km.
Το αναλυτικό χρονοδιάγραμμα του ταξιδιού είναι ενδεικτικό: Tο Solar Probe θα περάσει για πρώτη φορά από την Αφροδίτη στις 3 Οκτωβρίου 2018. Τότε θα αποκτήσει μια τροχιά γύρω από τον Ήλιο με περίοδο περιφοράς 150 ημερών, δηλαδή τα δύο τρίτα της περιόδου περιφοράς της Αφροδίτης. Από το πρώτο ήδη περιήλιο, στις 5 Νοεμβρίου του 2018, θα έχει πλησιάσει τον Ήλιο σε απόσταση 24,8 εκατομμυρίων km από τη φωτόσφαιρά του, περισσότερο από κάθε άλλο σκάφος στην ιστορία. Μετά λοιπόν από τρία περιήλια, θα συναντήσει και πάλι την Αφροδίτη στο ίδιο σημείο της τροχιάς της, στις 26 Δεκεμβρίου 2019. Η δεύτερη συνάντηση θα μειώσει την περίοδο του σκάφους σε 130 ημέρες. Σε λιγότερο από δύο τροχιές, 198 ημέρες αργότερα, θα συναντήσει την Αφροδίτη για τρίτη φορά, μειώνοντας την περίοδο περιφοράς του στο μισό της περιόδου της Αφροδίτης 112,5 ημέρες. Μετά από μία τροχιά της Αφροδίτης και δύο του σκάφους, η αποστολή θα περάσει για τέταρτη φορά από την Αφροδίτη, στις 20 Φεβρουαρίου 2021, μειώνοντας την περίοδο περιφοράς του σε 102 ημέρες. 237 ημέρες αργότερα θα συναντήσει τον πλανήτη για πέμπτη φορά και θα μειώσει την περίοδό του σε 96 ημέρες, δηλαδή τα τρία έβδομα της περιόδου της Αφροδίτης. Τρεις περιφορές της Αφροδίτης (και επτά περιήλια του σκάφους) αργότερα, δηλαδή σχεδόν δύο γήινα χρόνια, στις 21 Αυγούστου 2023, η έκτη συνάντηση με τον πλανήτη θα μειώσει την περίοδο περιφοράς του διαστημοπλοίου σε 92 ημέρες, τα δύο πέμπτα εκείνης της Αφροδίτης. Τέλος, πέντε περιφορές του αργότερα, θα περάσει από την Αφροδίτη για έβδομη και τελευταία φορά στις 2 Νοεμβρίου 2024, οριστικοποιώντας την περίοδό του σε 88 ημέρες και καθιστώντας ικανή την πρώτη εγγύτατη προσέγγιση στον Ήλιο, σε απόσταση, όπως προαναφέρθηκε, μόλις 6,16 ως 6,3 εκατομμυρίων χιλιομέτρων από την επιφάνειά του, στις 19 Δεκεμβρίου 2024. Αυτό θα είναι το εικοστό δεύτερο περιήλιο της αποστολής. Με την ίδια σταθερή απόσταση περιηλίου, το Solar Probe δεν αναμένεται να αντέξει περισσότερα από 5 ως 6 τέτοια περιήλια, δηλαδή περίπου μέχρι το εικοστό έκτο, τον Δεκέμβριο του 2025. Αν τα θερμικά φορτία είναι μικρότερα από όσο αναμένεται, μπορεί να αποτολμηθεί κάθοδος μέχρι τα 5,9 εκατομμύρια χιλιόμετρα. Κατά τη διάρκεια αυτών των διαβάσεων, το σκάφος θα είναι βυθισμένο μέσα στην εξωτερική ατμόσφαιρα του Ηλίου, το ηλιακό στέμμα. Κατά μία έννοια βέβαια ο ηλιακός άνεμος είναι η συνεχώς διαστελλόμενη προέκταση του στέμματος, οπότε ολόκληρο το Ηλιακό Σύστημα, μαζί και η Γη, είναι βυθισμένα μέσα στην ηλιακή ατμόσφαιρα.
Καθώς το σκάφος θα περνά από αυτά τα τελευταία περιήλια, η ταχύτητά του θα αυξάνεται προσωρινά σε περισσότερο από 200 km ανά δευτερόλεπτο σε σχέση με τον Ήλιο, μία τιμή που θα το καταστήσει το ταχύτερο κατασκευασμένο από τον άνθρωπο αντικείμενο στην ιστορία. Καθώς συμβαίνει με κάθε σώμα σε πολύ «μακρόστενη» ελλειπτική τροχιά (μεγάλης εκκεντρότητας, e = 0,882 στην περίπτωση της τελικής τροχιάς του Solar Probe), όπως είναι οι περιοδικοί κομήτες, το διαστημόπλοιο Solar Probe θα έχει πολύ μικρότερη ταχύτητα κοντά στο αφήλιο της τροχιάς του, όταν θα βρίσκεται σε απόσταση 109,3 εκατομμυρίων χιλιομέτρων από τον Ήλιο. Το τελικό επίπεδο της τροχιάς του σκάφους θα σχηματίζει γωνία 3,4 μοιρών με το επίπεδο της τροχιάς της Γης γύρω από τον Ήλιο (το επίπεδο της εκλειπτικής).
Το τέλος του σκάφους είναι προδιαγεγραμμένο: όταν τελειώσει το απόθεμα προωθητικών του, δεν θα μπορεί πλέον να περιστρέφεται με μεταβλητό τρόπο γύρω από τον άξονά του κατά τις διελεύσεις του από το περιήλιο της τροχιάς του, με αποτέλεσμα μέρος του ευαίσθητου σώματός του (και τελικά ολόκληρο) να μένει έξω από τη σκιά της προστατευτικής ασπίδας κοντά στο περιήλιο, οπότε θα λιώσει και θα διαλυθεί από τη θερμότητα του ηλιακού φωτός μέσα σε λιγότερο από ένα έτος.
Επιστημονικοί στόχοι και όργανα
Οι διακηρυγμένοι ερευνητικοί στόχοι της αποστολής είναι: 1) Ο προσδιορισμός της δομής και της δυναμικής των μαγνητικών πεδίων στην περιοχή των πηγών του ηλιακού ανέμου. 2) Η παρακολούθηση της πορείας της ροής της ενέργειας που θερμαίνει το στέμμα και επιταχύνει τον ηλιακό άνεμο προς τα έξω (παρά το ισχυρό βαρυτικό πεδίο του Ήλιου) σε υπερηχητικές ταχύτητες. Η θέρμανση του στέμματος από την ψυχρότερή του φωτόσφαιρα και η επιτάχυνση του ηλιακού ανέμου αποτελούν τα δύο παραδοσιακά «μυστήρια» της ηλιακής ατμόσφαιρας, που προβληματίζουν τους επιστήμονες εδώ και περισσότερο από μισό αιώνα. Ο ίδιος ο Πάρκερ είχε προτείνει μια ερμηνεία, την υπόθεση ότι η θέρμανση οφείλεται στη δράση μυριάδων «νανοεκλάμψεων», οι οποίες προφανώς θα ήταν μη ανιχνεύσιμες από την απόσταση της Γης. Θα μπορούσε το σκάφος που φέρει το όνομά του να τις ανακαλύψει παρατηρώντας από κοντά, αν βέβαια υπάρχουν; 3) Ο προσδιορισμός των μηχανισμών που επιταχύνουν και μεταφέρουν τα ηλιακά σωματίδια υψηλής ενέργειας, τα οποία συνιστούν τον κυριότερο παράγοντα φυσικής ραδιενέργειας στον διαπλανητικό χώρο. Πιστεύεται ότι και αυτοί οι μηχανισμοί σχετίζονται απολύτως με τα μαγνητικά πεδία. 4) Η μελέτη του πλάσματος και της σκόνης στον διαστημικό χώρο κοντά στον Ήλιο, και συνακόλουθα των επιδράσεών τους πάνω στον ηλιακό άνεμο και στην επιτάχυνση των ηλιακών σωματιδίων υψηλής ενέργειας.
Τα παραπάνω ενέχουν σημαντική πρακτική χρησιμότητα, καθώς ο σύγχρονος τεχνολογικός ανθρώπινος πολιτισμός βασίζεται στους τεχνητούς δορυφόρους και στα εκτεταμένα ηλεκτρικά δίκτυα, συστήματα που αμφότερα επηρεάζονται αρνητικά σε περιπτώσεις διαστημικών καταιγίδων, δηλαδή απότομων και εντοπισμένων χρονικά τεράστιων αυξήσεων στην ένταση του ηλιακού ανέμου και στη ροή σωματιδίων υψηλής ενέργειας από τον Ήλιο. Ειδικότερα αλλά όχι ασήμαντα βεβαίως ζητήματα είναι η έκθεση σε ακτινοβολία κατά τις αεροπορικές πτήσεις και η ασφάλεια των αστροναυτών. Διαταραχές στον ηλιακό άνεμο μεταβάλλουν τη μορφή του γήινου μαγνητικού πεδίου. Ο άνεμος αυτός συντηρεί τις ραδιενεργές Ζώνες Βαν Άλεν γύρω από τη Γη, που είναι συνεχώς επικίνδυνες για όποιον αστροναύτη βρεθεί στο εσωτερικό τους. Το σύνολο της συμπεριφοράς των φορτισμένων σωματιδίων από τον Ήλιο στην περιοχή της Γης ονομάζεται «διαστημικός καιρός» και το Solar Probe ελπίζεται ότι θα συνεισφέρει στην κατανόηση των μηχανισμών δημιουργίας του στην «πηγή» του, κάτι που θα μπορούσε μελλοντικά να βοηθήσει στη μεσοπρόθεσμη και μακροπρόθεσμη πρόγνωση αυτού του «καιρού».
Στο στέμμα η θερμοκρασία κυμαίνεται από 1 ως 3 εκατομμύρια βαθμούς C. Ευτυχώς για το Solar Probe, η πυκνότητα της ύλης στο στέμμα είναι εξαιρετικά μικρή, ώστε το σκάφος θα δέχεται μόνο μεμονωμένα σωματίδια με την κινητική ενέργεια που αντιστοιχεί σε αυτή τη θερμοκρασία («κινητική θερμοκρασία») και έτσι δεν θα εξατμιστεί. Η θερμοκρασία των 1.377 °C που αναφέρθηκε αντιστοιχεί στη θέρμανση της ασπίδας από την ακτινοβολία (κυρίως φως) της φωτόσφαιρας, και όχι από αγωγή θερμότητας από το περιβάλλον.
Η επίτευξη των στόχων της αποστολής βασίζεται στη διεξαγωγή 4 αντίστοιχων πειραμάτων με τα ανάλογα επιστημονικά όργανα:
Στα παραπάνω πειράματα προστίθεται μία πέμπτη, μεταγενέστερη δραστηριότητα: Η «Προέλευση της Ηλιόσφαιρας με το Solar Probe Plus» (Heliospheric Origins with Solar Probe Plus, HeliOSPP), μία θεωρητική διερεύνηση με την ανάπτυξη φυσικομαθηματικών προτύπων (μοντέλων) για τη μεγιστοποίηση του επιστημονικού οφέλους από την αποστολή, με επικεφαλής επιστήμονα τον Μάρκο Βέλι του Jet Propulsion Laboratory. Εδώ θα πρέπει να διευκρινισθεί ότι με τον όρο ηλιόσφαιρα εννοείται ο χώρος του διαστήματος στον οποίο το κυριαρχεί το μαγνητικό πεδίο του Ήλιου, ενσωματωμένο στον ηλιακό άνεμο, και εκτείνεται πολύ πέρα από την περιοχή στην οποία περιφέρονται οι πλανήτες, μέχρι τα 18 δισεκατομμύρια χιλιόμετρα από τον Ήλιο. Πέρα από το όριό της, που ονομάζεται ηλιόπαυση, κυριαρχεί το ασθενέστατο μαγνητικό πεδίο του Γαλαξία.
Οι παγκόσμιες διακρίσεις του σκάφους ως εκείνου που θα πλησιάσει τον Ήλιο επτά φορές περισσότερο από κάθε άλλο στην ιστορία, του πρώτου που θα εισέλθει στο καθαυτό ηλιακό στέμμα και του ταχύτερου σκάφους στην ιστορία, ασφαλώς αρκούν για να χαρακτηρίσουν την αποστολή του Parker Solar Probe «ιστορική».
Εξωτερικοί σύνδεσμοι
Κατηγορία:Διαστημικές αποστολές το 2008 Κατηγορία:Εξερεύνηση του Ηλιακού Συστήματος Κατηγορία:Μη επανδρωμένα διαστημικά σκάφη
Σαιν-Ζερμαίν-λε-Βιέ
Το Σαιν-Ζερμαίν-λε-Βιέ (γαλλικά: Saint-Germain-le-Vieux) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Πρωτάθλημα ποδοσφαίρου Λυκείων Ελλάδας – Κύπρου
Το Πρωτάθλημα ποδοσφαίρου Λυκείων Ελλάδας – Κύπρου είναι διοργάνωση η οποία διεξάγεται ετησίως και αποτελεί μερος των Σχολικών Αγώνων ΓΕΛ-ΕΠΑΛ Ελλάδας – Κύπρου. Διοργανώνεται από το Υπουργείο Παιδείας μεσω της Οργανωτικής Επιτροπής Σχολικών και Αθλητικών Δραστηριοτήτων της Δευτεροβάθμιας Εκπαίδευσης. Ο τελικός νικητής αναδεικνύεται μεσω ενός τουρνουά (τεσσάρων ή οκτω ομάδων) στο οποίο προκρινονται μέσω νοκ αουτ αγώνων οι πρωταθλήτριες των νομών της Ελλάδας και των επαρχιών της Κύπρου. Σε τελικους είτε νομών είτε πανελληνιους έχουν αγωνιστεί ποδοσφαιριστές οπως οι Λεωνίδας Καμπάνταης (1998-99), Στέφανος Ιωαννίδης (1997-98), Ντίνος Ποντίκας (1996-97), Ορέστης Καρνέζης (2002-03), Δημήτρης Πλιάγκας (2002-03), Θανάσης Παντελιάδης (2004-05), Κώστας Μανωλάς (2006-07), Απόστολος Βέλλιος (2008-09), Σωκράτης Διούδης (2008-09), Κώστας Σταφυλίδης (2008-09), Νίκος Καρέλης (2008-09), Ανδρέας Μπουχαλάκης (2008-09), Γιώργος Κατίδης (2008-09), Μανώλης Σάλιακας (2011-12), Επαμεινώνδας Παντελάκης (2011-12), Πέτρος Ορφανίδης (2013-14), Δημήτρης Πινακάς (2018-19) και πολλοί άλλοι. Τους περισσότερους τίτλους εχει κατακτήσει το 7ο ΕΤΑΔ Λυκειο Ηρακλείου (8).
Ιστορία του θεσμού
Το 1906 το ποδόσφαιρο ως άθλημα στην Ελλαδα εισηχθη σε σχολικό και πανεπιστημιακό επίπεδο, μια κρατική αποφαση που είχε προκαλέσει αντιδρασεις εκείνη την εποχή. Αυτη ηταν και η πρώτη επαφή μαθητών στο σχολειο με το οποίο αθλημα το οποίο καλλιεργήθηκε και απέκτησε τεραστια απήχηση σε όλα τα στρώματα της ελληνικής κοινωνίας. Το 1949 διεξήχθησαν οι πρωτοι πανελλήνιοι σχολικοί αγώνες στο Παναθηναϊκό Στάδιο, αλλά αφορούσαν μονο αθληματα στίβου. Η διοργάνωση επανήλθε μετά απο απουσια 8 ετων, το 1957. Μερικά χρόνια αργότερα προστέθηκαν και τα ομαδικά αθληματα συμπεριλαμβανομένου και του ποδοσφαίρου και αφού είχε ήδη δοθεί από το 1967 δικαίωμα συμμετοχής και στις μαθήτριες. Τη μερίδα του λέοντος στις επιτυχίες και διακρισεις ειχαν τα αθλητικά σχολεια της Ελλάδας εως και το 2010, οταν και καταργήθηκαν απο την Πολιτεία, αναδεικνύοντας πολλους ποδοσφαιριστες οι οποίοι στη συνέχεια εκαναν αξιολογη καριερα. Μεχρι και το 2010 στους σχολικους αγωνες αγωνίζονταν και τα Γυμνάσια. Mια απο τις πρωτες σχολικες ποδοσφαιρικες διοργανωσεις σε Ελλάδα ή Κυπρο θεωρείται το κυπριακο σχολικό πρωτάθλημα του 1937, το οποίο κατέκτησε το Αρμενικό Ορφανοτροφείο νικώντας στον τελικό το Εμπορικό Λύκειο Λάρνακος με 1-0.
Α΄ Φάση
Αρχικά διεξάγονται οι αγώνες μεταξύ των Λυκειων των κατά τόπου επαρχιών/νομών με τελικό στόχο την ανάδειξη του πρωταθλητή του νομού. Οι νομοί Αττικής και Θεσσαλονίκης λόγω αυξημένου πληθυσμου χωρίζονται σε υπο-περιφέρειες. Οι αγώνες διεξάγονται με το σύστημα του απλού αποκλεισμού (νοκ-άουτ) είναι μονοί σε ουδετερη έδρα (συνήθως τοπικών ερασιτεχνικών ομαδων) και διοργανώνονται από το Γραφειο Φυσικής Αγωγής της κάθε Νομαρχίας.
Β΄ Φάση
Στη Β΄ φάση διεξάγονται οι αγώνες μεταξύ των πρωταθλητριών ομάδων Λυκείων σε επίπεδο Περιφερειών/ζωνών, οπως Κρήτη, Μακεδονια-Θράκη, Πειραιάς, Θεσσαλία, Αιγαίο κτλ. Οι νικητες προχωρουν στον επόμενο γύρο (όλα τα παιχνιδια νοκ αουτ) με στόχο την ανάδειξη των τριών/ή εφτα κορυφαιων ομάδων στην Ελλαδα. Το ίδιο ισχύει και στην Κύπρο, από όπου προκρίνεται όμως μόνο ενα Λύκειο στην επόμενη φαση.
Γ΄Φάση
H Γ΄Φάση είναι η τελική με τις 3 (ή 7) νικήτριες ομάδες των προημιτελικών αγώνων και την εκπρόσωπο ομάδα της Κύπρου να αγωνιζονται στο final-4 ή final-8 που διεξάγεται σε μια πολη και ολοκληρώνεται εντος διημερου. Η νικήτρια ομάδα αποκτά δικαιωμα συμμετοχής στο παγκοσμιο σχολικό πρωτάθλημα Λυκείων που πραγματοποιειται κάθε χρόνο. Δικαιωμα συμμετοχης στο πρωτάθλημα έχουν μαθητές και μαθήτριες που φοιτούν σε Δημόσιο ή Ιδιωτικό Γενικό (ΓΕ.Λ.), Επαγγελματικό (ΕΠΑ.Λ.) Λύκειο Ελλάδας και Κύπρου.
Ρεκόρ
Παρακάτω παρατίθενται ορισμένα ρεκόρ από την ιστορία της διοργάνωσης (από το 1995 και μετά).
Πηγές
Κατηγορία:Αθλητισμός στην Ελλάδα Κατηγορία:Αθλητισμός στην Κύπρο
Δημόσια Βιβλιοθήκη Τσαρλς Α. Χάλμπερτ
Η '''Δημόσια Βιβλιοθήκη Τσαρλς Α. Χάλμπερτ' (αγγλικά: Charles A. Halbert Public Library'') είναι η Εθνική Βιβλιοθήκη του Αγίου Χριστόφορου και Νέβις.
Ιστορία
Από τις αρχές του 19ου αιώνα υπήρχαν ιδιωτικές λέσχες βιβλίου στον Άγιο Χριστόφορο και Νέβις. Το 1890, ο τότε κυβερνήτης Ουίλλιαμ Χαίηνες Σμιθ ίδρυσε δημόσια βιβλιοθήκη. Αποθήκες βιβλίων εγκαταστάθηκαν σε διάφορα σημεία της χώρας όπως: Καγιόν, Λοτζ, Μολινέ, Βερτσίλντς, Σάντλερς, Ντιέπ Μπέι και Sandy Point Town. Το 1894, η βιβλιοθήκη απέκτησε το δικό της κτίριο στην Πλατεία της Ανατολικής Ανεξαρτησίας. Το 1982, μια πυρκαγιά κατέστρεψε ολόκληρο το κτίριο. Στη συνέχεια, από το 1985 έως το 1997, η βιβλιοθήκη βρισκόταν στο Shirley House, Mitchell Street. Από Αύγουστο του 1997 βρήκε μόνιμη στέγη σε ένα νέο κτίριο στην οδό Cunningham.
Η βιβλιοθήκη πήρε το όνομά της από τον φιλάνθρωπο Τσαρλς Α. Χάλμπερτ.
Παραπομπές
Κατηγορία:Βιβλιοθήκες στον Άγιο Χριστόφορο και Νέβις Κατηγορία:Εθνικές βιβλιοθήκες
Ποδοσφαιρική Ομοσπονδία Ισραήλ
Η Ποδοσφαιρική Ομοσπονδία Ισραήλ (εβραϊκά: ההתאחדות לכדורגל בישראל, αγγλικά: Israel Football Association, IFA) είναι το όργανο διοίκησης του ποδοσφαίρου στο Ισραήλ. Εδρεύει στο Ραμάτ Γκαν και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ισραήλ.
Τα επαγγελματικά πρωταθλήματα της χώρας διοργανόνωνται από την οργάνωση Ισραηλινοί Σύνδεσμοι Επαγγελματικού Ποδοσφαίρου (IPFL) υπό την εποπτεία της Ποδοσφαιρικής Ομοσπονδίας Ισραήλ.
Ιστορία
Η «Ποδοσφαιρική Ομοσπονδία Παλαιστίνης υπό Βρετανική Εντολή» (Football Association of Mandatory Palestine) ιδρύθηκε τον Ιούλιο του 1928 και υπέβαλε αίτηση για ένταξη στην Διεθνή Ποδοσφαιρική Ομοσπονδία (FIFA). Εντάχθηκε ως προσωρινό μέλος στις 17 Δεκεμβρίου του 1928, έγινε δεκτή στις 17 Μαΐου του 1929 και αναγνωρίστηκε από τη διοίκηση της FIFA στις 6 Ιουλίου του 1929 ως την Ομοσπονδία Ποδοσφαίρου Παλαιστίνης (Palestine Football Association).
Το 1992, η Ποδοσφαιρική Ομοσπονδία Ισραήλ έγινε δεκτή από την Ένωση Ευρωπαϊκών Ποδοσφαιρικών Ομοσπονδιών (UEFA) ως συνδεδεμένο μέλος, και 2 χρόνια αργότερα ως πλήρες μέλος. Από το 1992, οι ισραηλινή σύλλογοι έχουν παίξει σε διάφορες διασυλλογικές διοργανώσεις της UEFA και οι ισραηλινές εθνικές ομάδες αγωνίζονται σε πρωταθλήματα της UEFA.
Λογότυπο
Το λογότυπο της Ποδοσφαιρικής Ομοσπονδίας Ισραήλ έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Ποδόσφαιρο στο Ισραήλ Ισραηλ
Βερνάρδος Β΄ της Βάδης
Ο Βερνάρδος Β΄, γερμ. Bernhard II (1428/29 - 15 Ιουλίου 1458) από τον Οίκο του Τσέρινγκεν ήταν μάργραβος του Μπάντεν-Μπάντεν (1453-1458).
Βιογραφία
Ήταν ο δευτερότοκος γιος του Ιακώβου μαργράβου του Μπάντεν-Μπάντεν και της Αικατερίνης, κόρης του Καρόλου Β΄ δούκα της Λωρραίνης.
Το 1458 απεβίωσε στο Μονκαλιέρι του Τορίνο σε ηλικία 30 ετών και τάφηκε στο ναό της Αγ. Μαρίας του Μονκαλιέρι. Η Καθολική Εκκλησία τον ανακήρυξε άγιο.
Μασούντ Σοτζέι
Ο Μασούντ Σοτζέι (περσικά: مسعود سلیمانی شجاعی‎, 9 Ιουνίου 1984) είναι Ιρανός ποδοσφαιριστής που αγωνίζεται ως επιθετικός στην Τράκτορ Σάσι και στην Εθνική Ιράν.
Βερνάρδος Β΄ της Βάδης
Παραπομπές
Κατηγορία:Οίκος του Τσέρινγκεν
Μασούντ Σοτζέι
Σε συλλόγους
Η επαγγελματική του καριέρα ξεκίνησε το 2002 από τη Σανάτ Ναφτ Αμπαντάν και στη συνέχεια αγωνίστηκε σε διάφορες ομάδες του Ιράν. Το 2008 πήρε μεταγραφή για την Οσασούνα, όπου αγωνίστηκε μέχρι το 2013, και μετά για έναν χρόνο στη Λας Πάλμας. Στην πορεία, αγωνίστηκε σε δύο ομάδες του Κατάρ. Τον Ιούλιο του 2016 υπέγραψε στον Πανιώνιο, όπου έπαιξε για ενάμιση χρόνο. Από τον Δεκέμβριο του 2017 έως το καλοκαίρι του 2018 ήταν παίκτης της ΑΕΚ. Από τον Αύγουστο του 2018 αγωνίζεται στην Τράκτορ Σάσι.
Ακτιβισμός
Ο Μασούντ Σοτζέι έχει δηλώσει ανοιχτά πως υποστηρίζει το Ιρανικό Πράσινο Κίνημα. Επιπλέον, έχει ταχθεί εναντίον της παιδικής σεξουαλικής κακοποίησης, της βίας κατά των γυναικών και της απαγόρευσης της παρουσίας των γυναικών στο γήπεδο.
Παραπομπές
Κατηγορία:Ιρανοί ποδοσφαιριστές Κατηγορία:Ποδοσφαιριστές Εθνικής Ιράν Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές ΚΑ Οσασούνα Κατηγορία:Ποδοσφαιριστές ΟΝ Λας Πάλμας Κατηγορία:Ποδοσφαιριστές Αλ Γκαράφα ΣΚ Κατηγορία:Ποδοσφαιριστές Αλ Σάρτζα ΣΚ Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ιρανοί ακτιβιστές Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Τράκτορ Σάσι Κατηγορία:Ποδοσφαιριστές Προ Λιγκ Ιράν Κατηγορία:Ποδοσφαιριστές Προ Λιγκ ΗΑΕ Κατηγορία:Ποδοσφαιριστές Ασιατικού Κυπέλλου Εθνών 2015 Κατηγορία:Ποδοσφαιριστές Ασιατικού Κυπέλλου Εθνών 2019
Μπράντον Ντέιβις
Ο Μπράντον Ντέιβις (Φιλαδέλφεια, 25 Ιουλίου 1991) είναι Αμερικανοουγκαντιανός επαγγελματίας καλαθοσφαιριστής. Με ύψος 2.08 μ. αγωνίζεται ως σέντερ στην Βαλένθια για την Ευρωλίγκα και το Πρωτάθλημα Ισπανίας. Εκπροσωπεί επίσης την εθνική ομάδα ανδρών της Ουγκάντας.
Πρώιμη ζωή και σταδιοδρομία στο κολέγιο
Ο Ντέιβις γεννήθηκε στη Φιλαδέλφεια, αλλά υιοθετήθηκε από την ανύπανδρη μητέρα Κάθι Ντέιβις και μεγάλωσε στο Πρόβο της Γιούτα. Παρακολούθησε το πρόγραμμα σπουδών του Λυκείου Πρόβο, όπου η ομάδα του κέρδισε πολιτειακούς τίτλους στη δευτεροετή και τριτοετή του χρονιά. Αφού εξέτασε ιδρύματα όπως η Καλιφόρνια, το Γκονζάγκα και η Γιούτα, ο Ντέιβις επέλεξε να παίξει μπάσκετ κολεγίου στο Μπρίγκαμ Γιανγκ.
Αφού έπαιξε έναν εφεδρικό ρόλο ως πρωτοετής το 2009–10, ο Ντέιβις έγινε βασικός παίκτης για τους Κούγκαρς ως δευτεροετής σπουδαστής. Υπηρέτησε ως βασικός εσωτερικός παίκτης για τους μικρούς εύστοχους Κούγκαρς της περιόδου 2010–11 (με επικεφαλής τον τελικό Εθνικό Παίκτη της Χρονιάς Τζίμερ Φρεντέτ ). Το BYU έτρεξε μία επίδοση 27–2 και κατετάγη τρίτο στη Δημοσκόπηση του AP όταν ο Ντέιβις αποβλήθηκε από την ομάδα λόγω παραβίασης του κώδικα τιμής του BYU κάνοντας προγαμιαία συνουσιακή επαφή με την κοπέλα του.
Ο Ντέιβις επανήλθε στην ομάδα ως τριτοετής και επιλέχτηκε στην ομάδα της Διάσκεψης της Δυτικής Ακτής σε κάθε μία από τις δύο τελευταίες χρονιές του στο BYU. Ως τεταρτοετής, ο Ντέιβις ήταν αρχηγός της ομάδας και είχε μέσο όρο 17,7 πόντους και 8,0 ριμπάουντ ανά παιχνίδι.
Επαγγελματική πορεία
Μετά την αποφοίτησή του από το BYU, ο Ντέιβις προσκλήθηκε να συμμετάσχει στο Προσκλητικό Τουρνουά του Πόρτσμουθ (PIT) πριν από το ντραφτ του NBA. Ο Ντέιβις είχε καλή απόδοση, έχοντας κατά μέσο όρο 20,7 πόντους ανά παιχνίδι, με 68% ευστοχία στα σουτ εντός πεδιάς και 9,3 ριμπάουντ ανά παιχνίδι. Αναδείχθηκε Πολυτιμότερος Παίχτης (MVP) του PIT. Η απόδοση του Ντέιβις του χάρισε μία πρόσκληση στο ντραφτ του NBA στο Σικάγο. Αφού πέρασε χωρίς ομάδα στο ντραφτ του 2013 του ΝΒΑ, εντάχθηκε στους Λος Άντζελες Κλίπερς για το Σάμερ Λιγκ του ΝΒΑ του 2013. Στις 5 Σεπτεμβρίου 2013, υπέγραψε με τους Κλίπερς, αλλά αργότερα ακυρώθηκε στις 21 Οκτωβρίου.
Φιλαδέλφεια 76ερς (2013–2014)
Στις 28 Οκτωβρίου 2013, ο Ντέιβις υπέγραψε με τους Φιλαδέλφεια 76ερς. Έπαιξε στον πρώτο του αγώνα στο ΝΒΑ στις 2 Νοεμβρίου 2013 απέναντι στους Σικάγο Μπουλς, σημειώνοντας δύο πόντους σε δύο λεπτά δράσης. Στις 18 Ιανουαρίου 2014, υπέστη κάταγμα στο δεξί μικρό δάχτυλο, χρειάστηκε χειρουργική επέμβαση και αποκατάσταση έως και ένα μήνα.
Στις 5 Νοεμβρίου 2014, ο Ντέιβις σημείωσε 20 πόντους υψηλό στην σταδιοδρομία του σε μία ήττα με 89-91 από τους Ορλάντο Μάτζικ.
Παλακανέστρο Βαρέζε (2015–16)
Τον Αύγουστο του 2015, ο Ντέιβις υπέγραψε με την Παλακανέστρο Βαρέζε στο Βαρέζε της Ιταλίας για τη χρονιά 2015-16.
Ζαλγκίρις Κάουνας (2017–2019)
Το καλοκαίρι του 2017, ο Ντέιβις έπαιξε στο The Basketball Tournament στο ESPN για την ομάδα Φριντέτ. Αγωνίστηκε για το έπαθλο των 2 εκατομμυρίων δολαρίων και για την ομάδα Φριντέτ, σημείωσε 20 πόντους και άρπαξε επτά ριμπάουντ στο παιχνίδι του πρώτου γύρου, στο οποίο έχασαν από την Ομάδα Γιούτα (Απόφοιτοι Γιούτα) με 100-97.
Στις 23 Ιουνίου 2017, ο Ντέιβις υπέγραψε συμβόλαιο 1+1 με την λιθουανική ομάδα Ζαλγκίρις Κάουνας του Λιθουανικού Πρωταθλήματος. Στις δύο χρονιές του με τη Ζαλγκίρις, ο Ντέιβις βοήθησε την ομάδα να πετύχει πολλές επιτυχίες, ιδιαίτερα στην Ευρωλίγκα. Στις 9 Μαΐου 2019, ο Ντέιβις επιλέχτηκε στην Πρώτη Ομάδα της Ευρωλίγκας, και έγινε ο πρώτος παίκτης της Ζαλγκίρις που κέρδισε το βραβείο εδώ και 15 χρόνια από τον Άρβιντας Σαμπόνις το 2004.
Μπαρτσελόνα (2019–2022)
Στις 4 Ιουλίου 2019, ο Ντέιβις υπέγραψε διετές συμβόλαιο με την ισπανική Μπαρτσελόνα. Στο δεύτερο παιχνίδι του με την Μπαρτσελόνα, ο Ντέιβις σημείωσε 24 πόντους και 11 ριμπάουντ στη νίκη με 95-87 επί της Σάσκι Μπασκόνια. Στην Ευρωλίγκα τη σεζόν 2020-21, μέτρησε κατά μέσο όρο 12 πόντους και 4.5 ριμπάουντ ανά αγώνα.
Στις 14 Φεβρουαρίου 2021, κατέκτησε το Κύπελλο Ισπανίας, αφού η Μπαρτσελόνα κέρδισε στον τελικό την Ρεάλ Μαδρίτης με 88-73. Στις 15 Ιουνίου 2021, κατέκτησε για πρώτη φορά το Πρωτάθλημα Ισπανίας.
Στις 20 Φεβρουαρίου 2022 κατέκτησε το Κύπελο Ισπανίας, αφού η Μπαρτσελόνα κέρδισε στον τελικό την Ρεάλ 64-59, με τον ίδιο να έχει 10 πόντους και 2 ριμπάουντ σε 16:30 λεπτά συμμετοχής. Στην Ευρωλίγκα τη σεζόν 2021-22 έφτασε μέχρι το Φάιναλ Φορ όπου στον ημιτελικό κόντρα στην Ρεάλ Μαδρίτης είχε 15 πόντους (7/11 δίποντα, 1/4 βολές), 5 ριμπάουντ, 2 ασίστ και 12 PIR ωστόσο η Μπαρτσελόνα αποκλείστηκε χάνοντας με 86-83. Τελικά, κατέκτησε με την ομάδα την τρίτη θέση κερδίζοντας στον μικρό τελικό τον Ολυμπιακό 84-74 με τον ίδιο να έχει 10 πόντους (5/6 δίποντα), 5 ριμπάουντ, 4 ασίστ, 1 κλέψιμο και 12 PIR. Συνολικά μέτρησε στην Ευρωλίγκα κατά μέσο όρο 9.9 πόντους, 3.7 ριμπάουντ και 1.6 ασίστ σε 36 αγώνες. Στις 22 Ιουνίου 2022, αποχαιρέτησε την ομάδα μετά από τρία χρόνια παρουσίας.
Αρμάνι Μιλάνο (2022–2023)
Στις 24 Ιουνίου 2022, συμφώνησε με την Αρμάνι Μιλάνο μέχρι το καλοκαίρι του 2024. Στις 16 Δεκεμβρίου 2022 κόντρα στον Ερυθρό Αστέρα είχε 15 πόντους, 6ριμπάουντ, ενώ έκανε ρεκόρ καριέρας με 7 ασίστ και συγκεντρώνοντας 30 βαθμούς στο σύστημα αξιολόγησης αναδείχτηκε MVP της 14ης αγωνιστικής στην Ευρωλίγκα. Τη σεζόν 2022-23 στην Ευρωλίγκα είχε 10.2 πόντους, 3.2 ριμπάουντ και 1.9 ασίστ σε 33 αγώνες. Στις 23 Ιουνίου 2023, κατέκτησε για πρώτη φορά το Πρωτάθλημα Ιταλίας, νικώντας την Βίρτους Μπολόνια με 4-3 στη σειρά των τελικών.
Βαλένθια (2023–σήμερα)
Στις 5 Ιουλίου 2023, ανακοινώθηκε από την Βαλένθια για την επόμενη διετία.
Εθνική ομάδα
Ο Ντέιβις είναι μέλος της εθνικής ομάδας ανδρών της Ουγκάντας.
Προσωπική ζωή
Ο Ντέιβις έχει καταγωγή από την Ουγκάντα, επίσης ο Ντέιβις είναι μέλος της Εκκλησίας του Ιησού Χριστού των Αγίων των Τελευταίων Ημερών. Παντρεύτηκε την Λένζι Κουίστ από το Ρίβερσαϊντ, στην Καλιφόρνια, τον Ιανουάριο του 2015. Έχουν μία κόρη, που γεννήθηκε το καλοκαίρι του 2016.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές Παλλακανέστρο Βαρέζε Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Ελάν Σαλόν Κατηγορία:Καλαθοσφαιριστές Μπρούκλιν Νετς Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές ΑΣ Μονακό Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Βαλένθια Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές Πρωταθλήματος Γαλλίας
Ιωάννης Β΄ του Μπάντεν
Ο ιωάννης Β΄, γερμ. Johann II (1434 - 9 Φεβρουαρίου 1503) από τον Οίκο του Τσέρινγκεν ήταν αρχιεπίσκοπος-εκλέκτορας της Τριρ (1456-1503).
Βιογραφία
Ήταν ο τρίτος γιος του Ιακώβου δούκα του Μπάντεν-Μπάντεν και της Αικατερίνης, κόρης του Καρόλου Β΄ δούκα της Λωρραίνης.
Το 1503 απεβίωσε στο Έρενμπραϊτσταϊν του Κόμπλεντς σε ηλικία 69 ετών και τάφηκε στον καθεδρικό της Τριρ.
Παραπομπές
Κατηγορία:Οίκος του Τσέρινγκεν Κατηγορία:Επίσκοποι του 15ου αιώνα Κατηγορία:Επίσκοποι του 16ου αιώνα
Υφηγητής
Ο Υφηγητής (αντίστοιχος προς το γερμανικό Privatdozent) είναι ανώτατος ακαδημαϊκός-πανεπιστημιακός τίτλος σπουδών, αμέσως πριν τον τίτλο του καθηγητή.
Στην Ελλάδα, ο τίτλος ήταν σε ισχύ από το 1954 μέχρι το 1982 και απονεμόταν σε διδάκτορες ύστερα από εκπόνηση διατριβής "επί υφηγεσία" εγκεκριμένη από πανεπιστημιακή επιτροπή. Ο τίτλος των υφηγητών αντιστοιχούσε σε συγκεκριμένο γνωστικό αντικείμενο (τομέα πανεπιστημιακού τμήματος), όπως για παράδειγμα Υφηγητής Αστικού Δικαίου σε αντιδιαστολή με το διδακτορικό τίτλο με ευρύ γνωστικό αντικείμενο (πανεπιστημιακού τμήματος), όπως για παράδειγμα Διδάκτωρ Φυσικών Επιστημών.
Συχνά, οι υφηγητές διορίζονταν σε πανεπιστημιακή θέση ως "Εντεταλμένοι Υφηγητές". Μετά την κατάργηση των πανεπιστημιακών εδρών και την αναδιάρθρωση των πανεπιστημιακών βαθμίδων με το Νόμο-Πλαίσιο 1268/1982, οι υφηγητές υπέβαλλαν αιτήσεις για να ενταχθούν στη νέα βαθμίδα των Επίκουρων Καθηγητών.
Αναφορές
Κατηγορία:Πανεπιστημιακοί τίτλοι - βαθμοί
Κυβέρνηση Γιώργου Βασιλείου 1988
Η Κυβέρνηση Γιώργου Βασιλείου (28 Φεβρουαρίου 1988 - 28 Φεβρουαρίου 1993) ήταν η 7η κυβέρνηση της Κύπρου.
Ιστορικό
Η Κυβέρνηση Γιώργου Βασιλείου προέκυψε μετά από τις προεδρικές εκλογές του 1988, στις οποίες ο Γιώργος Βασιλείου εξελέγη Πρόεδρος της Κυπριακής Δημοκρατίας με ποσοστό 51,63%, διαδεχόμενη την Κυβέρνηση Σπύρου Κυπριανού. Ο Γιώργος Βασιλείου διεκδίκησε το αξίωμα του προέδρου ως ανεξάρτητος. Στον Α΄ γύρο των εκλογών είχε τη στήριξη του ΑΚΕΛ, ενώ στον Β΄ γύρο είχε και τη στήριξη της ΕΔΕΚ. Ωστόσο, κανένα από τα δύο κόμματα δεν συμμετείχε στη διακυβέρνηση.
Η σύνθεσή της κυβέρνησης ανακοινώθηκε στις 28 Φεβρουαρίου 1988 και περιλάμβανε έντεκα υπουργούς. Επίσης, διορίστηκε κυβερνητικός εκπρόσωπος. Στη θέση του Υφυπουργού Παρά τω Προέδρω δεν έγινε νέος διορισμός αλλά συνέχισε το ίδιο άτομο.
Η τελετή εγκατάσταση του Γιώργου Βασιλείου και η διαβεβαίωση του έγιναν στις 28 Φεβρουαρίου 1988 σε έκτακτη συνεδρία της Βουλής των Αντιπροσώπων. Την ίδια μέρα οι υπουργοί έδωσαν τη νενομισμένη διαβεβαίωση.
Μετέπειτα αλλαγές
Στις 3 Μαΐου 1990 ο Γιώργος Βασιλείου προέβη σε μερικό ανασχηματισμό της κυβέρνησης:
Στις 22 Νοεμβρίου 1991 ο Υπουργός Συγκοινωνιών και Έργων παραιτήθηκε. Στις 25 Νοεμβρίου 1991 διορίστηκε στη θέση του ο Ρένος Σταυράκης.
Την 1η Δεκεμβρίου 1992 ο Κυβερνητικός Εκπρόσωπος παραιτήθηκε. Στη θέση του διορίστηκε ο Ανδρέας Μαυρομμάτης.
Στις 17 Ιανουαρίου 1993 ο Υπουργός Εμπορίου και Βιομηχανίας παραιτήθηκε. Δεν διορίστηκε νέος υπουργός και καθήκοντα αναπληρωτή Υπουργού Εμπορίου και Βιομηχανίας ανέλαβε ο Γιώργος Συρίμης, επιπρόσθετα από τα καθήκοντα του ως Υπουργός Οικονομικών.
Σημαντικά επιτεύγματα
Η κυβέρνηση Γιώργου Βασιλείου έδωσε βαρύτητα στην άνοδο της οικονομίας της Κύπρου, στην ενίσχυση της αμυντικής θωράκισης, στη βελτίωση των παροχών (κυρίως σε θέματα υγείας( και στην αντιμετώπιση πολλών άλλων εσωτερικών προβλημάτων.
Σημαντικά επιτεύγματα της Κυβέρνησης Γιώργου Βασιλείου ήταν:
Στο κυπριακό πρόβλημα κατεβλήθησαν πολλές προσπάθειες εξεύρεσης δίκαιης λύσης με βάση την ομοσπονδία. Ο Γιώργος Βασιλείου είχε πολλές συναντήσεις με τον γενικό γραμματέα του ΟΗΕ και με άλλους αξιωματούχους του διεθνούς οργανισμού, πήρε μέρος σε πολλές απ΄ ευθείας διαπραγματεύσεις με τον ηγέτη των Τουρκοκυπρίων Ραούφ Ντενκτάς υπό την αιγίδα του ΟΗΕ, συνεργαζόταν στενά με την ελληνική κυβέρνηση και είχε επαφές και με άλλες κυβερνήσεις. Ήταν υποστηρικτής της δέσμης ιδεών Γκάλι, ωστόσο η μη επανεκλογή του δεν του έδωσε το δικαίωμα διαπραγμάτευσης τους.
Βιβλιογραφία
Βασιλείου
Βικτόρ Τατέν
thumb|300px|Το [[αεροπλάνο του Βικτόρ Τατέν του 1879. Το αυθεντικό σκάφος βρίσκεται στο Μουσείο Αέρος και Διαστήματος στο Παρίσι.]] Ο Βικτόρ Τατέν (Victor Tatin, 1843 — 18 Απριλίου 1913) ήταν Γάλλος μηχανικός ο οποίος κατασκεύασε ένα πρώιμο αεροπλάνο, το Aéroplane, το 1879. Το σκάφος ήταν το πρώτο αεροπλάνο σε διαστάσεις μοντέλου που απογειώθηκε χρησιμοποιώντας την ισχύ του κινητήρα του μετά από σύντομη πορεία στο έδαφος.
Έργο
Το σκάφος είχε άνοιγμα πτερύγων 1,90 μέτρων και ζύγιζε 1,8 κιλά. Διέθετε δύο έλικες και τροφοδοτούνταν από κινητήρα συμπιεσμένου αέρα. Πέταξε προσδεδεμένο σε έναν κεντρικό πάσσαλο επί κυκλικής τροχιάς στις στρατιωτικές εγκαταστάσεις του Σαλαί-Μεντόν. Κινούμενο με τη δική του ισχύ απογειώθηκε με ταχύτητα 8 μέτρων ανά δευτερόλεπτο.
Μεταξύ 1890 και 1897 ο Τατέν και ο Σαρλ Ρισέ πειραματίστηκαν με ένα ατμοκίνητο μοντέλο με άνοιγμα φτερών 6,6 μέτρων και βάρος 33 κιλών με εμπρόσθιους και οπίσθιους έλικες. Κατάφεραν να το θέσουν σε πτήση για 140 μέτρα με ταχύτητα 18 μέτρων ανά δευτερόλεπτο. Την περίοδο 1902-3 συνεργάστηκε με τον Μωρίς Μαλέ στην κατασκευή του πηδαλιουχούμενου αερόπλοιου Ville de Paris για λογαριασμό του Ανρί Ντετς ντε λα Μερτέ και το 1905 σχεδίασε τον έλικα που χρησιμοποιήθηκε από τον Τραγιάν Βούγια για το πειραματικό αεροσκάφος του, που κατασκευάστηκε μεταξύ 1906 και 1907. Το 1908 ο Τατέν σχεδίασε ένα μη επιτυχές μονοπλάνο με έλικα πρόωσης το οποίο εκτέθηκε στην Αεροπορική Έκθεση του Παρισιού το 1908. Το 1911 συνεργάστηκε με τον Λουί Πωλά στον σχεδιασμό του Aéro-Torpille, ενός μονοπλάνου με αξιοσημείωτο αεροδυναμικό σχεδιασμό.
Εξωτερικοί σύνδεσμοι
Κατηγορία:Γάλλοι μηχανικοί Κατηγορία:Γάλλοι εφευρέτες